

**Қазақстан Республикасы Үкіметінің 2006 жылғы 29 желтоқсандағы N 1321 қаулысына толықтырулар мен өзгерістер енгізу туралы**

Қазақстан Республикасы Үкіметінің 2007 жылғы 3 желтоқсандағы N 1162 Қаулысы

      Қазақстан Республикасының Үкіметі  **ҚАУЛЫ ЕТЕДІ:**

      1. "Қазақстан Республикасының ішкі нарығын газбен қамтамасыз ету туралы" Қазақстан Республикасы Үкіметінің 2006 жылғы 29 желтоқсандағы N 1321  қаулысына мынадай толықтырулар мен өзгерістер енгізілсін:

      1) 1-тармақта:

      "баламалы бағалар бойынша" деген сөздерден кейін "және көлемде" деген сөздермен толықтырылсын;

      "кеңестің хаттамасында" деген сөздерден кейін "және оған 2007 жылғы 19 қыркүйектегі толықтыруларда" деген сөздермен толықтырылсын;

      2) 2-тармақта:

      "келісім күшіне енгенге" деген сөздер "келісімде көзделген Орынбор газ өңдеу зауытының базасындағы бірлескен кәсіпорын тіркелгенге" деген сөздермен ауыстырылсын;

      "осы қаулының 1-тармағынан туындайтын" деген сөздер "аталған Келісімнің шеңберінде жүзеге асырылатын Қарашығанақ кен орнының өңделген газына Орта Азиялық және Ресей газының тең мөлшерін қарсы жеткізуге қатысты шарт жасалатын" деген сөздермен ауыстырылсын;

      мынадай мазмұндағы екінші сөйлеммен толықтырылсын:

      "Осы тармақтан туындайтын газды қарсы жеткізу жөніндегі мәмілелерді жүзеге асыру кезінде уәкілетті ұйымдар салық салу мақсатында бөлек есеп жүргізеді".

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК